 Ilé ìfowópamọ márùn ún ọtọọtọ ló faragbá nínú ìsẹlẹ náà Àwọn eeṣin kò kọ ikú adigunjalè náà, tí wọn tó ọgbọn níye ló ṣe ọṣẹ láwọn báńkì náà fún wákàtí méjì àti ààbọ gbáko, èyí tó sọ ọpọ èèyàn di opó àti ọmọ òrukàn. Kí aráyé baà leè mọ pé eré kọ làwọn wá ṣe, àgọ ọlọpàá tó wà ní Owódé làwọn alọkólóhunkígbe yìí ti kọkọ kí wọn kú ilé níbẹ, tí wọn sì rán àwọn ọlọpàá tó wà lẹnu iṣẹ, àwọn èèyàn tó ní ẹjọ ní tésàn náà àtàwọn èèyàn míì tó wà níbẹ sọrun ọsángangan. Àwọn iròyin tì ẹ leè ní ìfẹ síí: Kódà, àwọn eléṣù adigunjalè yìí tún fi ọwọ ba àwọn ọlọkadà àtàwọn èèyàn míì tó ń fẹsẹ gbálẹ kiri àdúgbò naa lásìkò yìí, bẹẹ tún ni wọn dáná sun àwọn ọkọ ọlọpàá àtàwọn ọkọ míì tó wà ní àyíká ọlọpàá náà, kí ẹnikẹni máá baà leè gbá yá wọn. Àwọn Ọlọṣà náà, tí wọn ṣiṣẹ ibi wọn láti aago márùn ún ku ìṣẹjú mẹẹdógún sí aago mẹfà ku ogún ìṣẹjú ní ìrọlẹ ni wọn kó òbítíbitì owó láwọn ilé ìfowópamọ bíi GTB, Zenith, Union, First Bank àti Ecobank. Ńse ni òkú èèyàn kún ilẹ káàkiri ìlú Ọffà nítorí Ìsẹlẹ ìdigunjalè náà Bí èèyàn bá sì jẹ orí ahun, onítọhún yóò wa ẹkún mu, tó bá fi ojú kan òkú ọpọ èèyàn nílẹ, tó kún ojú pópó káàkiri. Ìròyìn tilẹ sọ pé wọn yìnbọn mọ ọgá àgbà báńkì kan, ṣúgbọn a kò leè sọ bóyá ó ṣì wà ní ààyè tàbí ó ṣì ń gba ìtọjú lọwọ. A yóò máa mú ẹkúnrẹrẹ ìròyìn yókù wá fún yín nígbà tó bá yá. Ìlú Ọffà ní ìpínlẹ Kwara wárìrì lọjọbọ, tí kowéè ké láì ha, nítorí ìṣẹlẹ ìdigunjalè kan tó wáyé nílé ìfowópamọ márùn ún ọtọọtọ ní ìlú náà. : Ìṣẹlẹ ìdigunjalè: Ẹmí ọlọpàá mẹfà bọ ní Ọffà 